nibzard/narodne-novine-full-text-markdown huggingface dataset:
## Odluka o zajamčenoj cijeni uljane repice roda 1998. godine

### NN 95/1997 (12.9.1997.), Odluka o zajamčenoj cijeni uljane repice roda 1998. godine

# **VLADA REPUBLIKE HRVATSKE**

Na temelju članka 10. Zakona o iznimnim mjerama kontrole cijena ("Narodne
novine", broj 73/97), Vlada Republike Hrvatske je na sjednici održanoj
11. rujna 1997. godine, donijela

## **ODLUKU**

### **O ZAJAMČENOJ CIJENI ULJANE REPICE RODA 1998. GODINE**

I.

Proizvođačima uljane repice osigurava se, za uljanu repicu roda 1998.
godine, zajamčena cijena od 1,90 kuna za kilogram.

II.

Cijena iz točke I. ove Odluke podrazumijeva franko skladište, vagon,
tegljač ili drugo prijevozno sredstvo u mjestu proizvođača po izboru kupca.

III.

Cijena iz točke I. ove Odluke vrijedi za uljanu repicu koja sadržava
7% vlage i 2% nečistoće.

Ako uljana repica sadrži veći, odnosno manji postotak vlage ili nečistoće
od postotka iz stavka 1. ove točke, zajamčena cijena iz točke I. ove Odluke
se za svaki postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u "Narodnim novinama".

Klasa: 307-01/97-01/04
Urbroj: 5030115-97-7
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1490
## Odluka o zajamčenoj cijeni lista duhana roda 1998. godine

### NN 95/1997 (12.9.1997.), Odluka o zajamčenoj cijeni lista duhana roda 1998. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole cijena ("Narodne
novine", broj 73/97), Vlada Republike Hrvatske je na sjednici održanoj
11. rujna 1997. godine, donijela

## **ODLUKU**

### **O ZAJAMČENOJ CIJENI LISTA DUHANA RODA 1998. GODINE**

I.

Proizvođačima lista duhana osigurava se, za list duhana roda 1998. godine,
zajamčena cijena u prosjeku od 8,00 kuna za kilogram.

II.

Cijena iz točke I. ove Odluke odnosi se na sve vrste i tipove duhana
sukladno važećim mjerilima za klasifikaciju duhana.

III.

Ova Odluka stupa na snagu osmog dana od dana objave u "Narodnim novinama".

Klasa: 307-01/97-01/04
Urbroj: 5030115-97-5
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1491
## Odluka o određivanju granice pomorskog dobra na dijelu k.o. Bakarac

### NN 95/1997 (12.9.1997.), Odluka o određivanju granice pomorskog dobra na dijelu k.o. Bakarac

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
11. rujna 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. BAKARAC**

I.

Ovom Odlukom određuje se granica pomorskog dobra na dijelu k.o. Bakarac
na području ispred autokampa Bakarac.

II.

Granica pomorskog dobra započinje na morskoj obali na mjestu gdje morsku
obalu siječe južni rub navoza (na dijelu k.č. 62/1), te produžava u istom
pravcu do presjeka sa zapadnom međom k.č. 1140 koja u naravi predstavlja
magistralnu cestu Rijeka - Zadar, lomi se i nastavlja prema jugu prateći
morski rub magistrale, prelazi potok Bujica morskim rubom cestovnog mosta,
te nastavlja sjevernom granicom k.č. 1105/8 što u naravi predstavlja morski
rub magistrale, odnosno morski rub usjeka magistrale. Granica nastavlja
sjevernom međom k.č. 1075 što u naravi predstavlja morski rub magistrale,
odnosno morski rub nasipa magistrale, te dolazi do najzapadnije točke k.č.
1074. Tu se granica lomi prema sjeveru i presijeca k.č. 1072/5 okomicom
na morsku obalu i izlazi na morsku obalu gdje i završava, kako je i označeno
u grafičkom prilogu, na kopiji katastarskog plana, broj lista 55.

III.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/97-01/02
Urbroj: 5030115-97-6
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1492
## Odluka o određivanju granice pomorskog dobra u dijelu k.o. Kostrena - Sveta Lucija

### NN 95/1997 (12.9.1997.), Odluka o određivanju granice pomorskog dobra u dijelu k.o. Kostrena - Sveta Lucija

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
11. rujna 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. KOSTRENA - SVETA LUCIJA**

I.

Ovom Odlukom određuje se granica pomorskog dobra na dijelu k.o. Kostrena
- Sveta Lucija na području autokampa Kostrena.

II.

Granica pomorskog dobra započinje na mjestu gdje morsku obalu siječe
produžetak zapadne međe k.č. 4134, te ide prema sjeveru tom međom do točke
gdje međa siječe morski (južni) rub šetnice, te nastavlja morskim rubom
šetnice prema istoku sve do mjesta do kojega je šetnica izgrađena. Na tom
mjestu granica nastavlja crtom koja u Odluci o provedbenom urbanističkom
planu dijela obalnog pojasa Kostrena (Službene novine općina Crikvenica,
Čabar, Rab, Delnice, Krk, Ogulin, Opatija, Pag, Rijeka, Senj i Vrbovsko,
broj 16/91) predstavlja južni rub planirane šetnice, te dolazi do istočne
međe k.č. 4701/1 gdje se lomi prema jugu i ide istočnim međama k.č. 4701/1,
4701/3 i 4701/2 gdje izlazi na morsku obalu kako je i označeno u grafičkom
prilogu, na kopiji katastarskog plana, broj lista 75.

III.

Na temelju ove Odluke, nadležna tijela izvršit će potrebne radnje u
svezi s evidencijom pomorskog dobra.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/96-01/02
Urbroj: 5030115-97-1
Zagreb, 11. rujna 1997.

Predsjednik
**mr*.* Zlatko Mateša,** v. r.

Odluka, NN 95/1997-1493
## Pravilnik o izmjenama i dopuni Pravilnika o visini naknade za koncesiju u javnim telekomunikacijama i načinu plaćanja

### NN 95/1997 (12.9.1997.), Pravilnik o izmjenama i dopuni Pravilnika o visini naknade za koncesiju u javnim telekomunikacijama i načinu plaćanja

# **MINISTARSTVO POMORSTVA, PROMETA I VEZA**

Na temelju članka 12. stavak 10. Zakona o telekomunikacijama ("Narodne
novine", br. 53/94), ministar pomorstva, prometa i veza uz mišljenje Vijeća
za telekomunikacije i suglasnost ministra financija donosi

## **PRAVILNIK**

### **O IZMJENAMA I DOPUNI PRAVILNIKA O VISINI NAKNADE ZA KONCESIJU U JAVNIM TELEKOMUNIKACIJAMA I NAČINU PLAĆANJA**

Članak 1.

U članku 2. Pravilnika o visini naknade za koncesiju u javnim telekomunikacijama
i načinu plaćanja ("Narodne novine", br. 15/95, 26/96 i 89/96), u stavku
1. u Tablici 2. dodaje se novi redak pod rednim brojem 4. koji glasi:

4. Javne telekomunikacije u

pokretnoj mreži - za

pozivanje osoba (paging) 250 200 180 120 60 30

u RDS sustavu

Članak 2.

U članku 4. u stavku 1. u četvrtom retku riječi u zagradi se brišu,
a točke 1. i 2. mijenjaju se i glase:

"1. 0.5% (Tablica 1) i 2% (Tablica 2, 4 ili 5) prigodom podnošenja zahtjeva
za dostavu podataka potrebnih za izradbu ponude ili prijave na natječaj.

2. 1.5% (Tablica 1) i 4% (Tablica 2, 4 ili 5) prigodom podnošenja ponude
ili prijave na natječaj ili zahtjeva."

Članak 3.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/97-2/52
Urbroj: 530-07-97-3
Zagreb, 3. rujna 1997.

Ministar
pomorstva, prometa i veza
**mr. Željko Lužavec,** v. r.

Pravilnik, NN 95/1997-1494
## Objava o upisu u Registar dorađivača poljoprivrednog sjemena

### NN 95/1997 (12.9.1997.), Objava o upisu u Registar dorađivača poljoprivrednog sjemena

# **MINISTARSTVO POLJOPRIVREDE I ŠUMARSTVA**

## **OBJAVA**

### **O UPISU U REGISTAR DORAĐIVAČA POLJOPRIVREDNOG SJEMENA**

Ministarstvo poljoprivrede i šumarstva, temeljem članka 6. Zakona o
poljoprivrednom sjemenu i sadnom materijalu ("Narodne novine", br. 50/88,
28/92, 26/93 i 29/94) objavljuje da se u Registar dorađivača poljoprivrednog
sjemena upisuju:

1. Tvrtka "ROVITA" d.o.o. Kutjevo, Novi Mitrovac b.b.

2. M&A d.o.o. Vanjska i unutarnja trgovina, Zagreb, Maksimir IV,
Požarinje 18, Zagreb

3. Povrtlarski centar Zagreb, d.o.o. za selekciju i proizvodnju sjemena
i povrća, Kačićeva 9, Zagreb

4. Poljoprivredna stanica d.o.o., Velika Gorica, Trg Kralja Tomislava
37., Velika Gorica

5. "Polje" d.o.o. Veliki Bukovec, Dravska 24.

Klasa: 320-11/97-01/43
Urbroj: 525-02-97-2
Zagreb, 21. kolovoza 1997.

Ministar
**mr. Zlatko Dominiković,** v.r.

Ostalo, NN 95/1997-1495
## Odluka o ispravku odluka o dodjeli odlikovanja

### NN 95/1997 (12.9.1997.), Odluka o ispravku odluka o dodjeli odlikovanja

# MINISTARSTVO POLJOPRIVREDE I ŠUMARSTVA

Na temelju članka 98. Ustava Republike Hrvatske i članka 2. stavka 1.,
Zakona o odlikovanjima i priznanjima Republike Hrvatske ("Narodne novine",
broj 20/95), donosim

## **ODLUKU**

### **O ISPRAVKU ODLUKA O DODJELI ODLIKOVANJA**

*I. U Odluci o dodjeli Reda hrvatskog pletera br. 01-051-96-16-3/1
od 28. svibnja 1995. god.*

1. pod rednim brojem 428.

umjesto

"dr. Pedro Martinić, Marin" treba stajati "dr. Pedro Marinov Martinić".

2. pod rednim brojem 581.

umjesto

"Horke Juraj Razmilić" treba stajati "Jorge Juraj Razmilić".

*II. U Odluci o dodjeli Reda Danice hrvatske s likom Ruđera Boškovića
br. 01-051-97-13-3-1/1 od 27. svibnja 1997. god.*

1. pod rednim brojem 42.

umjesto

"Renata Prekorari" treba stajati "Renata Pekorari".

*III. U Odluci o dodjeli Reda hrvatskog pletera br. 01-051-97-16-5/1
od 27. svibnja 1997. god.*

1. pod rednim brojem 318.

umjesto

"dipl. pravnik Jamesandrew Mcginty" treba stajati "dipl. pravnik James
Andrew Mcginty".

*IV. U Odluci o dodjeli Spomenice domovinske zahvalnosti br. 01-051-97-18-1/1
od 27. svibnja 1997. god.*

1. pod rednim brojem 139.

umjesto

"Josip Hobschied" treba stajati "Josip Habschied".

2. pod rednim brojem 321.

umjesto

"mr. Iganc Pavković" treba stajati "mr. Ignac Pavković".

Broj: 01-51-97-21-4/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 95/1997-1496
## Odluka o zajamčenoj cijeni pšenice roda 1998. godine

### NN 95/1997 (12.9.1997.), Odluka o zajamčenoj cijeni pšenice roda 1998. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole cijena ("Narodne
novine", broj 73/97), Vlada Republike Hrvatske je na sjednici održanoj
11. rujna 1997. godine, donijela

## **ODLUKU**

### **O ZAJAMČENOJ CIJENI PŠENICE RODA 1998. GODINE**

I.

Proizvođačima krušne pšenice osigurava se, za pšenicu roda 1998. godine,
zajamčena cijena od 1,10 kuna za kilogram.

II.

Cijena iz točke I. ove Odluke podrazumijeva franko skladište kupca.

III.

Cijena iz točke I. ove Odluke vrijedi za pšenicu zrelu, zdravu, bez
znakova plijesni, stranog okusa i mirisa, upotrebljivu za ljudsku hranu,
nezaraženu pšeničnim bolestima i štetnicima, s 2% primjesa i nečistoća,
13% vlage i 76% hektolitarske mase.

IV.

Ako pšenica ima veći ili manji postotak primjesa, nečistoća i vlage
od postotka predviđenog u točki III. ove Odluke, zajamčena cijena će se
smanjiti, odnosno povećati za isti postotak primjesa, nečistoća ili vlage.

Za pšenicu koja ima postotak vlage veći od 14% zajamčena cijena će se
smanjiti i za troškove sušenja. Troškovi sušenja utvrđuju se ugovorom zaključenim
između proizvođača i kupca.

Za pšenicu koja ima veću ili manju hektolitarsku masu koja je predviđena
u točki III. ove Odluke, zajamčena cijena povećava se, odnosno smanjuje
za 0,5% za svaki kilogram iznad ili ispod predviđene hektolitarske mase.
Razlomljena zrna uzimaju se u obzir. Ako pšenica ima hektolitarsku masu
veću od 80 kg, smatrat će se da ima hektolitarsku masu od 80 kg.

V.

Ova Odluka stupa na snagu osmog dana od dana objave u "Narodnim novinama."

Klasa: 307-01/97-01/04
Urbroj: 5030115-97-1
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-4870
## Odluka o postavljenju mr. Frane Krnića za izvanrednog i opunomoćenog veleposlanika Republike Hrvatske u Kraljevini Španjolskoj

### NN 96/1997 (16.9.1997.), Odluka o postavljenju mr. Frane Krnića za izvanrednog i opunomoćenog veleposlanika Republike Hrvatske u Kraljevini Španjolskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam mr. FRANU KRNIĆA za izvanrednog i opunomoćenog veleposlanika
Republike Hrvatske u Kraljevini Španjolskoj, sa sjedištem u Madridu.

Ova Odluka stupa na snagu 1. listopada 1997.

Broj: 081-97-1372/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1497
## Odluka o razrješenju Sergeja Morsana dužnosti izvanrednog i opunomoćenog veleposlanika Republike Hrvatske u Kraljevini Španjolskoj

### NN 96/1997 (16.9.1997.), Odluka o razrješenju Sergeja Morsana dužnosti izvanrednog i opunomoćenog veleposlanika Republike Hrvatske u Kraljevini Španjolskoj

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U KRALJEVINI ŠPANJOLSKOJ**

SERGEJ MORSAN razrješuje se dužnosti izvanrednog i opunomoćenog veleposlanika
Republike Hrvatske u Kraljevini Španjolskoj, sa sjedištem u Madridu.

Ova Odluka stupa na snagu danom donošenja.

Broj: 081-97-1370/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1498
## Odluka o razrješenju Sergeja Morsana dužnosti izvanrednog i opunomoćenog veleposlanika Republike Hrvatske u Kneževini Andori

### NN 96/1997 (16.9.1997.), Odluka o razrješenju Sergeja Morsana dužnosti izvanrednog i opunomoćenog veleposlanika Republike Hrvatske u Kneževini Andori

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U KNEŽEVINI ANDORI**

SERGEJ MORSAN razrješuje se dužnosti izvanrednog i opunomoćenog veleposlanika
Republike Hrvatske u Kneževini Andori, sa sjedištem u Madridu.

Ova Odluka stupa na snagu danom donošenja.

Broj: 081-97-1371/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1499
## Odluka o razrješenju Željka Bošnjaka dužnosti počasnog konzula Republike Hrvatske u Helsinkiju, Republika Finska

### NN 96/1997 (16.9.1997.), Odluka o razrješenju Željka Bošnjaka dužnosti počasnog konzula Republike Hrvatske u Helsinkiju, Republika Finska

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 24.
stavka 3. Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI POČASNOG KONZULA REPUBLIKE HRVATSKE U HELSINKIJU, REPUBLIKA FINSKA**

ŽELJKO BOŠNJAK razrješuje se dužnosti počasnog konzula Republike Hrvatske
u Helsinkiju, Republika Finska.

Ova Odluka stupa na snagu danom donošenja.

Broj: 081-97-1361/1
Zagreb, 10. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1500
## Odluka o razrješenju mr. Bože Prke dužnosti ministra financija

### NN 96/1997 (16.9.1997.), Odluka o razrješenju mr. Bože Prke dužnosti ministra financija

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O RAZRJEŠENJU MINISTRA FINANCIJA**

mr. BOŽO PRKA razrješuje se dužnosti ministra financija, na osobni zahtjev.

Ova Odluka stupa na snagu danom donošenja.

Broj: 081-97-1368/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1501
## Odluka o razrješenju mr. Nike Bulića dužnosti ministra turizma

### NN 96/1997 (16.9.1997.), Odluka o razrješenju mr. Nike Bulića dužnosti ministra turizma

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O RAZRJEŠENJU MINISTRA TURIZMA**

mr. NIKO BULIĆ razrješuje se dužnosti ministra turizma, na osobni zahtjev.

Ova Odluka stupa na snagu danom donošenja.

Broj: 081-97-1367/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 96/1997-1502
## Odluka o imenovanju mr. Borislava Škegre, potpredsjednika Vlade Republike Hrvatske, ministrom financija

### NN 96/1997 (16.9.1997.), Odluka o imenovanju mr. Borislava Škegre, potpredsjednika Vlade Republike Hrvatske, ministrom financija

# PREDSJEDNIK REPUBLIKE HRVATSKE

Na osnovi članka 98 alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA FINANCIJA**

mr. BORISLAV ŠKEGRO, potpredsjednik Vlade Republike Hrvatske za područje
gospodarstva i financija, imenuje se ministrom financija.

Ova Odluka stupa na snagu danom donošenja.

Broj: 081-97-1368/2
Zagreb, 11. rujna 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 96/1997-1503
## Odluka o imenovanju Sergeja Morsana ministrom turizma

### NN 96/1997 (16.9.1997.), Odluka o imenovanju Sergeja Morsana ministrom turizma

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA TURIZMA**

SERGEJ MORSAN imenuje se ministrom turizma.

Ova Odluka stupa na snagu danom donošenja.

Broj: 081-97-1367/2
Zagreb, 11. rujna 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 96/1997-1504
## Odluka o razrješenju mr. Frane Krnića dužnosti pomoćnika ministra vanjskih poslova

### NN 96/1997 (16.9.1997.), Odluka o razrješenju mr. Frane Krnića dužnosti pomoćnika ministra vanjskih poslova

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O RAZRJEŠENJU POMOĆNIKA MINISTRA VANJSKIH POSLOVA**

mr. FRANE KRNIĆ razrješuje se dužnosti pomoćnika ministra vanjskih poslova,
radi odlaska na novu dužnost.

Ova Odluka stupa na snagu 30. rujna 1997.

Broj: 081-97-1374/1
Zagreb, 11. rujna 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 96/1997-1505
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Zakona o carinskoj tarifi

### NN 96/1997 (16.9.1997.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Zakona o carinskoj tarifi

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 11. rujna
1997. godine donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A ZAKONA O CARINSKOJ TARIFI**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka Carinske tarife iz Dodatka A, mijenja se i iznosi:

```
Tarifni                                                                         Svota ca-
broj Ca-        Tarifna                                         Mjer-           rine u ku-
rinske          oznaka               Naziv                      na je-          nama po
tarife                                                          dinica          mjernoj
                                                                                jedinici
07.01                           Krumpir, svjež ili
                                rashlađen:
                0701.10         -sjemenski                        kg              0,90
07.02           0702.00         Rajčica, svježa ili
                                rashlađena:Marelice,              kg              1,40
08.09                           trešnje i višnje,
                                breskve (uključujući nek-
                                tarine), šljive i divlje
                                šljive, svježe:
                0809.30         -breskve, uključujući
                                nektarine                         kg              0,00
08.10                           Ostalo svježe voće:
                0810.10         -jagode                           kg              0,00
20.01                           Povrće, voće, uključujući
                                koštuničavo (lupinasto)
                                voće i ostali jestivi dijelo-
                                vi biljaka, pripremljeni ili
                                konzervirani u octu ili
                                octenoj kiselini:
                2001.10         -krastavci i kornišoni            kg              1,40

```

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97 i 76/97), za tarifne oznake navedene
u ovoj Odluci.

III.

Ova Odluka stupa na snagu osmog dana od dana objave u "Narodnim novinama."

Klasa: 413-01/96-03/02
Urbroj: 5030115-97-20
Zagreb, 11. rujna 1997.

Potpredsjednica
**dr. Ljerka Mintas Hodak,** v. r.

Odluka, NN 96/1997-1508
## Rješenje o imenovanju Filka Ceznera pomoćnikom ministra prostornog uređenja, graditeljstva i stanovanja

### NN 96/1997 (16.9.1997.), Rješenje o imenovanju Filka Ceznera pomoćnikom ministra prostornog uređenja, graditeljstva i stanovanja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 11. rujna 1997. godine
donijela

## **RJEŠENJE**

### **O IMENOVANJU POMOĆNIKA MINISTRA PROSTORNOG UREĐENJA, GRADITELJSTVA I STANOVANJA**

Imenuje se FILKO CEZNER pomoćnikom ministra prostornog uređenja, graditeljstva
i stanovanja.

Klasa: 080-02/97-05/32
Urbroj: 50304/2-97-01
Zagreb, 11. rujna 1997.

Predsjednik

**mr. Zlatko Mateša,** v. r.

Rješenje, NN 96/1997-1509
## Rješenje o razrješenju predsjednika i članova komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Grad Zagreb i Zagrebačku županiju

### NN 96/1997 (16.9.1997.), Rješenje o razrješenju predsjednika i članova komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Grad Zagreb i Zagrebačku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 11. rujna 1997.
godine donijela

## **RJEŠENJE**

### **O RAZRJEŠENJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA GRAD ZAGREB I ZAGREBAČKU ŽUPANIJU**

1. Razrješuje se dr. FRANJO GOJEVIĆ ZRNIĆ dužnosti predsjednika Komisije
za ustanovljenje služnosti plodouživanja na poljoprivrednom zemljištu u
vlasništvu Republike Hrvatske za Grad Zagreb i Zagrebačku županiju.

2. Razrješuju se dužnosti članovi Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Grad Zagreb i Zagrebačku županiju:

- BOŽIDAR PANKRETIĆ

- IVANKA BIŠĆAN

- IVAN KOZLICA

- MATE BARBIR

- KATARINA BELEC

- NADA TUŠAK.

Klasa: 080-02/97-02/59
Urbroj: 50304/2-97-01
Zagreb, 11. rujna 1997.

Predsjednik
**mr. Zlatko Mateša,** v. r.

Rješenje, NN 96/1997-1510
## Rješenje o imenovanju predsjednika i članova komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Grad Zagreb

### NN 96/1997 (16.9.1997.), Rješenje o imenovanju predsjednika i članova komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Grad Zagreb

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 11. rujna 1997.
godine donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA GRAD ZAGREB**

1. Imenuje se MLADEN MATUN predsjednikom Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Grad Zagreb.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Grad Zagreb, imenuju se:

- MATE BARBIR

- NADA TUŠAK

- IVAN KOZLICA

- LJILJANA BOŠNJAK.

Klasa: 080-02/97-05/34
Urbroj: 50304/2-97-01
Zagreb, 11. rujna 1997.

Predsjednik
**mr. Zlatko Mateša,** v. r.

Rješenje, NN 96/1997-1511
## Odluka o odobravanju dnevnog kredita za premošćivanje problema tekuće nelikvidnosti

### NN 96/1997 (16.9.1997.), Odluka o odobravanju dnevnog kredita za premošćivanje problema tekuće nelikvidnosti

# VLADA REPUBLIKE HRVATSKE

Na temelju članka 22. i 67. stavka 1. točke 10. Zakona o Narodnoj banci
Hrvatske ("Narodne novine" br. 35/95 - pročišćeni tekst), Savjet Narodne
banke Hrvatske na sjednici održanoj 3. rujna 1997. donio je

## **ODLUKU**

### **O ODOBRAVANJU DNEVNOG KREDITA ZA PREMOŠĆIVANJE PROBLEMA TEKUĆE NELIKVIDNOSTI**

I.

Ovom se Odlukom reguliraju način i uvjeti odobravanja te povrata dnevnog
kredita za premošćivanje problema tekuće likvidnosti bankama i štedionicama
sa sjedištem u Republici Hrvatskoj.

II.

Narodna banka Hrvatske odobrava kredit iz točke I. ove odluke temeljem
zahtjeva banke ili štedionice za korištenje dnevnog kredita za premošćivanje
problema tekuće nelikvidnosti do visine nominalne vrijednosti blagajničkih
zapisa Narodne banke Hrvatske založenih za ovu namjenu.

Banka ili štedionica dužna je kredit iz točke I. ove Odluke vratiti
isti dan. Smatrat će se da je tako korišteni kredit korišten jedan dan.

U slučaju ako banka ili štedionica korišteni krediti iz točke I. ove
odluke ne vrati u roku iz stavka drugog ove točke, kredit se vraća iz interventivnog
kredita koji je propisan Odlukom o odobravanju kratkoročnih interventnih
kredita.

III.

Banka ili štedionica ne može koristiti kredit iz točke I. ove odluke
u vrijeme korištenja interventnog kredita Narodne banke Hrvatske reguliranog
Odlukom o odobravanju kratkoročnih interventnih kredita.

IV.

Kamata na kredit iz točke I. ove odluke regulirana je Odlukom o kamatnim
stopama Narodne banke Hrvatske.

Ukoliko banka ili štedionica vraća kredit iz točke I. ove odluke na
teret sredstava interventnog kredita, plaća samo kamatu propisanu za korištenje
interventnog kredita.

V.

Na dan početka primjene ove odluke prestaje važiti Odluka o odobravanju
dnevnih kredita za štedne uloge i tekuće račune građana u kunama ("Narodne
novine" br. 70/94 i 76/96).

VI.

Ova Odluka stupa na snagu danom objave u "Narodnim novinama", a primjenjuje
se od 1. listopada 1997.

O. br. 397/97.
Zagreb, 3. rujna 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 96/1997-1512
## Odluka o izmjeni Odluke o kamatnim stopama Narodne banke Hrvatske

### NN 96/1997 (16.9.1997.), Odluka o izmjeni Odluke o kamatnim stopama Narodne banke Hrvatske

# **NARODNA BANKA HRVATSKE**

Na temelju članka 12., članka 16. stavka 2. i članka 67. stavka 1. točke
11. Zakona o Narodnoj banci Hrvatske ("Narodne novine" broj 35/95 - pročišćeni
tekst) Savjet Narodne banke Hrvatske, na sjednici održanoj 3. rujna 1997.
godine, donio je

## **ODLUKU**

### **O IZMJENI ODLUKE O KAMATNIM STOPAMA**

### **NARODNE BANKE HRVATSKE**

I.

U Odluci o kamatnim stopama Narodne banke Hrvatske ("Narodne novine"
br. 76/96, 28/97 i 58/97) u točki III. iza stavka prvog dodaje se stavak
koji glasi:

"Narodna banka Hrvatske naplaćuje kamate na dnevne kredite za premošćivanje
problema tekuće nelikvidnosti po stopi od 17% godišnje."

II.

Ova odluka stupa na snagu danom objave u "Narodnim novinama", a primjenjuje
se od 1. listopada 1997. godine.

O. br. 398/97.
Zagreb, 3. rujna 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 96/1997-1513
## Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezn

### NN 96/1997 (16.9.1997.), Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezn

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O PRESTANKU VAŽENJA NAREDBE O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ SAVEZNE REPUBLIKE NJEMAČKE**

I.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Savezne Republike Njemačke ("Narodne novine" br. 28/97).

II.

Ova naredba stupa na snagu 12. rujna 1997. godine.

Klasa: 322-01/97-01/112
Urbroj: 525-01-97-1
Zagreb, 12. rujna 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 96/1997-1514
## Pravilnik o izmjenama i dopunama Pravilnika o kakvoći mesnih proizvoda

### NN 96/1997 (16.9.1997.), Pravilnik o izmjenama i dopunama Pravilnika o kakvoći mesnih proizvoda

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O KAKVOĆI MESNIH PROIZVODA**

Članak 1.

U Pravilniku o kakvoći mesnih proizvoda ("Narodne novine" br. 53/91)
u članku 18. stavak 3. mijenja se i glasi:

"U proizvodnji proizvoda iz stavka 1. ovog članka mogu se upotrebljavati
sljedeći aditivi za prehrambene proizvode:

![](dodatni/367957.gif)
![](dodatni/367958.gif)

Članak 2.

U proizvodnji proizvoda iz članka 18. stavka 1. ovog pravilnika mogu
se upotrebljavati i hidrolizati kvasca i biljnih bjelančevina koji služe
kao korigensi okusa, tvari koje je dopušteno dodavati za obogaćivanje namirnica
i starter-kulture.

Članak 3.

Upotreba aditiva iz članka 1. ovog pravilnika mora se deklarirati, a
ako je mesnim proizvodima dodan koncentrat (aroma tekućeg dima) u deklaraciji
treba označiti: "Dodan koncentrat dima", a također količinu i vrstu koncentrata.

Članak 4.

U članku 18. stavak 5. briše se, a dosadašnji stavci 6. i 7. postaju
stavci 5. i 6.

Članak 5.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/96-01/10
Urbroj: 558-02/6-97-1
Zagreb, 5. rujna 1997.

Ravnatelj
**dr. sc. Jakša Topić, dipl. ing.,** v. r.

Pravilnik, NN 96/1997-1515
## Pravilnik o dopunama Pravilnika o kvaliteti aditiva za prehrambene proizvode

### NN 96/1997 (16.9.1997.), Pravilnik o dopunama Pravilnika o kvaliteti aditiva za prehrambene proizvode

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O DOPUNAMA PRAVILNIKA O KVALITETI ADITIVA ZA PREHRAMBENE PROIZVODE**

Članak 1.

U Pravilniku o kvaliteti aditiva za prehrambene proizvode ("Narodne
novine" broj 53/91) iza članka 30. dodaje se novi članak 30a. koji glasi:

"Aditivi koji su u prehrambeni proizvod uneseni posrednim putem kao
sastojak sirovina ili drugih prehrambenih proizvoda (uključujući i aditive)
kojima je dodavanje aditiva dopušteno, ne deklariraju se i ne smatraju
se namjerno dodanim aditivima (tzv. carry-over načelo):

- ako se nalaze na pozitivnoj listi ovog pravilnika;

- ako količina aditiva u sirovinama ili drugim prehrambenim proizvodima
(uključujući aditive) ne premašuje najveću dopuštenu količinu, ili

- ako količina aditiva nema učinak u prehrambenom proizvodu.

Odredbe ovog članka odnose se i na nosače, otapala i razrjeđivače."

Članak 2.

U članku 34. u odjeljku "Pozitivna lista" u točki "14. Ostali aditivi"
u tablici iza rednog broja 14.9. dodaju se novi redni brojevi 14.10, 14.11
i 14.12 koji glase:

**Redni Naziv aditiva Pripadnost Funkcionalno svojstvo
broj skupini   osnovno prateće**

---

1 2 3 4 5

---

14.10 Karbamid (urea) E 927b za oblikovanje
strukture žvaka-
ćih guma
bez šećera

---

14.11. Željezo (II) glukonat E 579 za stabiliziranje
boje maslina

---

14.12 Željezo (II) laktat E 585 isto

---

Članak 3.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/96-01/15
Urbroj: 558-02/6-97-1
Zagreb, 5. rujna 1997.

Ravnatelj
**dr. sc. Jakša Topić, dipl. ing.,** v. r.

Pravilnik, NN 96/1997-1516
## Pravilnik o izmjenama i dopunama Pravilnika o kvaliteti jaja i proizvoda od jaja

### NN 96/1997 (16.9.1997.), Pravilnik o izmjenama i dopunama Pravilnika o kvaliteti jaja i proizvoda od jaja

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O KVALITETI JAJA I PROIZVODA OD JAJA**

Članak 1.

U Pravilniku o kvaliteti jaja i proizvoda od jaja ("Narodne novine"
br. 53/91) članak 19. stavak 4. se mijenja i glasi:

"Klasa (SX) mase 85 g i više od toga

Klasa (SZ) mase manje od 85 g do 80 g

Klasa (SV) mase manje od 80 g do 75 g

Klasa (SU) mase manje od 75 g do 70 g

Klasa (S) mase manje od 70 g do 65 g

Klasa (A) mase manje od 65 g do 60 g

Klasa (B) mase manje od 60 g do 55 g

Klasa (C) mase manje od 55 g do 50 g

Klasa (D) mase manje od 50 g do 45 g

Klasa (E) mase manje od 45 g".

Članak 2.

U članku 19. stavku 5. brišu se riječi: "samo u prodavaonicama u krugu
proizvođača"

Članak 3.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/96-01/10
Urbroj: 558-02/6-97-2
Zagreb, 5. rujna 997.

Ravnatelj
**dr. sc. Jakša Topić, dipl. ing.,** v. r.

Pravilnik, NN 96/1997-1517
## Pravilnik o dopunama Pravilnika o kvaliteti riba, rakova, školjaka, morskih ježeva, žaba, kornjača, puževa i njihovih proizvoda

### NN 96/1997 (16.9.1997.), Pravilnik o dopunama Pravilnika o kvaliteti riba, rakova, školjaka, morskih ježeva, žaba, kornjača, puževa i njihovih proizvoda

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O DOPUNAMA PRAVILNIKA O KVALITETI RIBA, RAKOVA, ŠKOLJAKA, MORSKIH JEŽEVA, ŽABA, KORNJAČA, PUŽEVA I NJIHOVIH PROIZVODA**

Članak 1.

U Pravilniku o kvaliteti riba, rakova, školjaka, morskih ježeva, žaba,
kornjača, puževa i njihovih proizvoda ("Narodne novine", br. 53/91) članak
136. se mijenja i glasi:

"U proizvodnji kavijara i riblje ikre može se kao konzervans upotrijebiti
najviše 0,2% sorbinske kiseline ili natrijevog odnosno kalijevog sorbata,
ili benzojeve kiseline ili natrijevog i kalijevog benzoata."

Članak 2.

U članku 137. stavak 2. se mijenja i glasi:

"Riblja ikra od morskog zeca i drugih riba može se bojiti dopuštenim
bojilima za bojenje namirnica".

Članak 3.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/96-01/14
Urbroj: 558-02/6-97-1
Zagreb, 5. rujna 1997.

Ravnatelj
**dr. sc. Jakša Topić, dipl. ing.,** v. r.

Pravilnik, NN 96/1997-1518
## Odluka o odlikovanju Redom kneza Trpimira s ogrlicom i Danicom broj: 01-051-97-5-1/1

### NN 97/1997 (19.9.1997.), Odluka o odlikovanju Redom kneza Trpimira s ogrlicom i Danicom broj: 01-051-97-5-1/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

### **REDOM KNEZA TRPIMIRA S OGRLICOM I DANICOM**

HANS ZEHETMAIR

za osobit doprinos u razvitku prijateljskih odnosa između Republike
Hrvatske i Slobodne Države Bavarske, kada je kao potpredsjednik i ministar
prosvjete, kulture, znanosti i umjetnosti bavarske Vlade, dao veliki doprinos
razvoju kulturnih i prosvjetnih sveza, a osobito promičući školovanje hrvatske
djece kroz dopunsku nastavu u školama u Slobodnoj Državi Bavarskoj.

Broj: 01-051-97-5-2/1
Zagreb, 12. veljače 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 97/1997-1519
## Odluka o odlikovanju Redom kneza Trpimira s ogrlicom i Danicom broj: 01-051-97-5-2/1

### NN 97/1997 (19.9.1997.), Odluka o odlikovanju Redom kneza Trpimira s ogrlicom i Danicom broj: 01-051-97-5-2/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

### **REDOM KNEZA TRPIMIRA S OGRLICOM I DANICOM**

dr. MAX STREIBL

za osobite zasluge u razvitku prijateljskih odnosa između Republike
Hrvatske i Savezne Republike Njemačke, kada je kao ministar-predsjednik
Vlade Slobodne Države Bavarske od 1988. do 1993., svojim zauzimanjem i
političkim djelovanjem dao veliki doprinos međunarodnom priznanju Republike
Hrvatske.

Broj: 01-051-97-5-1/1
Zagreb, 12. veljače 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 97/1997-1520
## Odluka o odlikovanju Redom Danice Hrvatske s likom Katarine Zrinske broj: 01-051-97-13-6-3/1

### NN 97/1997 (19.9.1997.), Odluka o odlikovanju Redom Danice Hrvatske s likom Katarine Zrinske broj: 01-051-97-13-6-3/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

### **REDOM DANICE HRVATSKE S LIKOM KATARINE ZRINSKE**

za organiziranje i sudjelovanje u pružanju humanitarne pomoći u Saveznoj
Republici Njemačkoj tijekom domovinskog rata u Republici Hrvatskoj.

1. HEIDI JUNG

2. DIETER JUNG

Broj: 01-051-97-13-6-3/1
Zagreb, 5. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 97/1997-1521
## Odluka o odlikovanju Redom Danice Hrvatske s likom Katarine Zrinske broj: 01-051-97-13-6-4/1

### NN 97/1997 (19.9.1997.), Odluka o odlikovanju Redom Danice Hrvatske s likom Katarine Zrinske broj: 01-051-97-13-6-4/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

### **REDOM DANICE HRVATSKE S LIKOM KATARINE ZRINSKE**

za požrtvovan rad tijekom domovinskog rata na zaštiti ljudi i očuvanju
imovine građana Republike Hrvatske.

1. PAVAO ANGEBRANDT

2. JOSIP VIDIĆ

Broj: 01-051-97-13-6-4/1
Zagreb, 5. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 97/1997-1522
## Odluka o odlikovanju Redom hrvatskog pletera broj: 01-051-97-16-8/1

### NN 97/1997 (19.9.1997.), Odluka o odlikovanju Redom hrvatskog pletera broj: 01-051-97-16-8/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

### **REDOM HRVATSKOG PLETERA**

za pruženu materijalnu potporu Hrvatskoj vatrogasnoj zajednici tijekom
domovinskog rata.

1. FRANZ BAUER

2. JOHANN BAUER

Broj: 01-051-97-16-8/1
Zagreb, 5. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 97/1997-1523
## Rješenje o razrješenju Milovana Šibla dužnosti direktora Hrvatske izvještajne novinske agencije "HINA

### NN 97/1997 (19.9.1997.), Rješenje o razrješenju Milovana Šibla dužnosti direktora Hrvatske izvještajne novinske agencije "HINA

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
12. Zakona o Hrvatskoj izvještajnoj novinskoj agenciji "HINA" ("Narodne
novine", broj 31/90), Vlada Republike Hrvatske je na sjednici održanoj
11. rujna 1997. godine donijela

## **RJEŠENJE**

### **O RAZRJEŠENJU DIREKTORA HRVATSKE IZVJEŠTAJNE NOVINSKE AGENCIJE "HINA"**

Razrješuje se MILOVAN ŠIBL dužnosti direktora Hrvatske izvještajne novinske
agencije "HINA", na osobni zahtjev.

Klasa: 080-02/97-02/58
Urbroj: 50304/2-97-01
Zagreb, 11. rujna 1997.

Predsjednik
**mr. Zlatko Mateša,** v. r.

Rješenje, NN 97/1997-1525
## Rješenje o imenovanju Branka Salaja direktorom Hrvatske izvještajne novinske agencije "HINA

### NN 97/1997 (19.9.1997.), Rješenje o imenovanju Branka Salaja direktorom Hrvatske izvještajne novinske agencije "HINA

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
12. Zakona o Hrvatskoj izvještajnoj novinskoj agenciji "HINA" ("Narodne
novine", broj 31/90), Vlada Republike Hrvatske je na sjednici održanoj
11. rujna 1997. godine donijela

## **RJEŠENJE**

### **O IMENOVANJU DIREKTORA HRVATSKE IZVJEŠTAJNE NOVINSKE AGENCIJE "HINA"**

Imenuje se BRANKO SALAJ direktorom Hrvatske izvještajne novinske agencije
"HINA".

Klasa: 080-02/97-05/31
Urbroj: 50304/2-97-01
Zagreb, 11. rujna 1997.

Predsjednik
**mr. Zlatko Mateša,** v. r.

Rješenje, NN 97/1997-1526
## Pravilnik o izmjenama i dopunama Pravilnika o obavljanju ribolova pridnenom povlačnom mrežom koćom

### NN 97/1997 (19.9.1997.), Pravilnik o izmjenama i dopunama Pravilnika o obavljanju ribolova pridnenom povlačnom mrežom koćom

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točaka 1., 2. i 5. Zakona o morskom ribarstvu
("Narodne novine", br. 46/97 - pročišćeni tekst), ministar poljoprivrede
i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O OBAVLJANJU RIBOLOVA PRIDNENOM POVLAČNOM MREŽOM KOĆOM**

Članak 1.

U Pravilniku o obavljanju ribolova pridnenom povlačnom mrežom koćom
("Narodne novine", br. 69/97) u članku 5. stavku 1. iza točke 2. dodaju
se dvije nove točke 2a. i 2b. koje glase:

"2a. u Creskom zaljevu, unutar akvatorija koji je omeđen spojnicama
između točaka A i B:

točka A - Rt Pernat na otoku Cres

točka B - Rt Sv. Blaž na otoku Cres:

2b. u Osorskom zaljevu, unutar akvatorija koji je omeđen spojnicama
između točaka A i B, te C i D kao i mostom Cres - Lošinj:

točka A - Rt Tanki na otoku Zeča

točka B - Rt Koludar na otoku Cres

točka C - Rt Debeli na otoku Zeča

točka D - Rt Osor na otoku Lošinj;"

U točki 3. riječi "točka G - Rt Blažina na otoku Rab" zamjenjuju se
riječima "točka G - Rt Blažina na otoku Goli".

Iza točke 12. dodaje se točka 13. koja glasi:

"13. u priobalnom pojasu od tri (3) morske milje od obale kopna ili
otoka od spojnice između točke A i B do jugoistočne državne granice na
moru Republike Hrvatske:

točka A - uvala Bujevac na obali kopna

točka B - točka koja se nalazi na udaljenosti
tri (3) morske milje u kursu 2150 od točke A."

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/97-01/85
Urbroj: 525-01-97-2
Zagreb, 15. rujna 1997.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 97/1997-1528
## Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Belgij

### NN 97/1997 (19.9.1997.), Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Belgij

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O PRESTANKU VAŽENJA NAREDBE O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ BELGIJE - POKRAJINA LIMBURG**

I.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Belgije - pokrajina Limburg ("Narodne novine" br. 72/97).

II.

Ova naredba stupa na snagu 15. rujna 1997. godine.

Klasa: 322-01/97-01/113
Urbroj: 525-01-97-1
Zagreb, 15. rujna 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 97/1997-1529
## Pravilnik o izmjenama i dopunama Pravilnika o utvrđivanju visine i načina plaćanja naknada za pokriće troškova u postupku homologacije vozila

### NN 97/1997 (19.9.1997.), Pravilnik o izmjenama i dopunama Pravilnika o utvrđivanju visine i načina plaćanja naknada za pokriće troškova u postupku homologacije vozila

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 31. stavak 3. Zakona o normizaciji ("Narodne novine"
broj 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O UTVRĐIVANJU VISINE I NAČINA PLAĆANJA NAKNADA ZA POKRIĆE TROŠKOVA U POSTUPKU HOMOLOGACIJE VOZILA**

Članak 1.

U Pravilniku o utvrđivanju visine i načina plaćanja naknada za pokriće
troškova u postupku homologacije vozila ("Narodne novine" broj 107/96)
u članku 3. stavak 1. mijenja se i glasi:

Naknada za pokriće troškova za izdavanje potvrde o sukladnosti pojedinačno
pregledanog vozila iznosi:

Članak 2.

Iza članka 5. dodaje se članak 5a., koji glasi:

"Naknada za izdavanje dokaza proizvođača o sukladnosti opreme i dijelova
vozila s uvjetima propisanim pojedinim pravilnikom iz točke 8. Naputka
za provođenje postupka homologacije vozila ("Narodne novine" broj 107/96
i 79/97) (u daljnjem tekstu: "potvrda proizvođača") iznosi do 330,00 kuna.

Naknada za ovjeravanje "COC dokumenta" i potvrde proizvođača koja je
izdana u inozemstvu iznosi do 100,00 kuna."

```
        Vrsta vozila                   Kate-gorija         Naknada
                                                            (kn)
1. Osobna i laka teretna vozila          M1 i N1           500,00
2. Autobusi i teretna vozila         M2, M3, N2 i N3      1000,00
3. Prik-ljučna vozila iznad 3,5 t        O3 i O4           500,00
4. Prik-ljučna vozila do 3,5 t           O1 i O2           330,00
5. Motocikli i mopedi                L1, L2, L3 i L4       330,00
6. Motocikli sa tri kotača                 L5              500,00

```

Članak 3.

U članku 6. dodaje se stavak 3. koji glasi:

"Naknade iz članka 5a. ovog pravilnika podnositelj zahtjeva uplaćuje
neposredno pravnoj osobi koja je izdala potvrdu proizvođača, odnosno pravnoj
osobi koja je ovjerila "COC dokument" ili potvrdu proizvođača koja je izdana
u inozemstvu.

Članak 4.

Ovaj pravilnik stupa na snagu od dana objave u "Narodnim novinama".

Klasa: 383-01/96-10/8
Urbroj: 558-04/7-97-1
Zagreb, 3. rujna 1997.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.** v. r.

Pravilnik, NN 97/1997-1530